text: नई दिल्ली (बिजनेस डेस्क)। रिजर्व बैंक के पूर्व गवर्नर रघुराम राजन का मानना है कि वस्तु एवं सेवा कर (जीएसटी) का क्रियान्वयन ऐसी समस्या नहीं जिसका समाधान न निकाला जा सके। साथ ही उन्होंने यह भी कहा है कि देश में नोटबंदी लागू करना सोचा समझा फैसला नहीं था। एक ओर जहां मोदी सरकार अपने महत्वाकांक्षी सुधार ला रही हैं वहीं दूसरी ओर राजन का कहना है कि जीएसटी और नोटबंदी का बेहतर तरीके से क्रियान्वयन किया जा सकता था।